A Putyintól kapott ágyban hetyegett egy prostival Berlusconi
A prostituált nagyon örült, hogy a "függönyös ágyban" várhatja a zuhanyzó miniszterelnököt.
Silvio Berlusconi újabb botrányos nőügyét leplezték le az olasz lapok. A L'Espresso és a La Republica honlapjaikon egy hangfelvételt tettek közzé, amelyen feltételezések szerint Berlusconi beszél egy nővel, akit Patrizia D'Addarióként azonosítanak. D'Addario prostituált, már korábban is hírbe hozták a 72 éves miniszterelnökkel.

A beszélgetés során a férfi arra kéri D'Addariót, hogy a "nagy ágyban" várjon rá, míg letusol. "Melyik nagy ágyban, abban amit Putyintól kaptál" - kérdi erre a nő, aki az igenlő válasz után elragadtatottan dícséri a döntést, mert az ágynak "függönye is van".

Vlagyimir Putyin orosz miniszterelnök még elnökként ajándékozta meg Berlusconit egy baldachinos (függönyös) ággyal.

Berlusconi pártjának egyik szóvivője szerint a két lap csak a nyári politikai uborkaszezon közepén próbál életre kelteni egy már kimúlófélben levő botrányt. Arra utalhatott, hogy D'Addario három hete már beszámolt a kormányfőhöz fűződő viszonyáról.
szexbotrány silvio berlusconi vlagyimir putyin Külföld baldachinos ágy